Gleðilegt ár kæru síðu vinir og þökkum kærlega fyrir innlitið á síðuna á liðnu ári . 2019 var mjög viðburðarríkt ár fyrir okkur fjölskylduna og stóð þar efst upp úr viðbótin okkar í fjölskylduna hún yndislega og glaðlynda Ronja Rós . Við ferðuðumst mikið innanlands líka í útilegu og fórum austur í sumarbústað og norður í útilegur og svo aftur norður um verslunarmannahelgina . Ég átti frekar erfitt með alla þessar útilegur því það var ekki eins auðvelt að vera ólétt í útilegu en þetta var allt saman mjög gaman og mikið farið í sund með Benóný til að uppfylla drauma hans um að prófa nýjar rennibrautir eins og var í Varmahlíð , Húsavík og Dalvík og hann var mest heillaður af rennibrautunum á Dalvík þær voru flottastar . Lömbin voru annars væn og dómar komu vel út . Askur heimahrútur undan Kalda sæðingarstöðvarhrút stóð efstur í lambadómum og var að koma vel út alhliða í öllu . Það er svo gaman þegar maður sér ræktunina skila sér svona vel og það hvetur mann svo miklu meira áfram og sýnir manni að maður sé á réttri leið . Freyja og Bói fengu hænuegg sem þau unguðu út og það vakti rosalega mikla lukku hjá krökkunum að fylgjast með því og spekja hænurnar sem eru núna orðnar vel stórar en eru einstaklega gjæfar . Benóný er stundum alveg að ganga fram af ömmu sinni þegar hann hefur lokað sig inni í gangi og verið með allt stóðið inni að leika og svo er allt þakið hænsna kúk he he . Hann alveg elskar hænurnar og finnst það vera besta dýrið sitt . Myrra er mjög háð mér svo þetta var frekar mikil breyting fyrir hana þegar ég var allt í einu komin með litið kríli sem fékk meiri athygli en hún he he en hún er alveg alsæl með Ronju og virðist vilja passa hana og sefur oft í rúminu okkar hliðina á rúminu hennar þegar hún sefur . Skvísurnar okkar saman á gamlársdag . Það var mikið skotið upp og mikil gleði . Fallegar systur Freyja og Jóhanna með stelpurnar okkar . Við mæðgurnar á gamlárskvöldi . Eg held ég sé búnað taka svona mest allt saman sem var áhrifaríkast á árinu 2019 og við fjölskyldan bjóðum 2020 velkomið og megi það færa okkur ár fullt af spennu , tilhlökkun , afrek , gleði og hamingju .